1. Ocena Sporazuma PNR med EU in Avstralijo (
Pred glasovanjem o odstavku 1(g):
Sophia in 't Veld
poročevalka. - Gospod predsednik, v dogovoru s poročevalci v senci iz skupin PPE-DE, PSE in Verts/ALE bi želela predlagati ustno spremembo odstavka 1(g). Ta vsebuje dve majhni spremembi.
Prva je, da besede "ne upošteva" v drugem stavku nadomeščamo z "verjetno ne bo v skladu z", tako da se drugi stavek v celoti glasi "zato sporazum ne bo v skladu s standardi EU in mednarodnimi standardi o varstvu podatkov".
Druga majhna sprememba se nanaša na zadnji stavek, kjer bi besede "bi bilo mogoče" želela nadomestiti z "bo verjetno mogoče", tako da se besedilo glasi "ocenjuje, da bo verjetno mogoče sporazum pravno izpodbijati".
Predsednik
Gospa in 't Veld, imam eno vprašanje. Ali imam prav, ko mislim, da glasovanja po delih ne bo, če bo vaša ustna sprememba sprejeta? Z drugimi besedami, če bo vaša ustna sprememba sprejeta, bomo lahko glasovali o odstavku v celoti. Ali to drži?
Sophia in 't Veld
poročevalka. - Drži, gospod predsednik, vsaj kar zadeva mene, kajti zahtevo za glasovanje po delih je dala skupina PSE, ker se ni strinjala s sredinskim delom. Če bo moja ustna sprememba sprejeta - gledam poročevalko v senci iz skupine PSE: da, strinja se z menoj -, potem se bodo strinjali s celotnim odstavkom, tako da bomo lahko tudi glasovali o celotnem odstavku.
(Parlament se je strinjal z ustno spremembo)
